text: Opdatering tysk familie er nået sikkert i land: Mulig redningsaktion i gang ved Mandø
  01 januar 2018 kl. 09.47
  Efter en borger mandag morgen har set nogle bilbaglygter i vandet ved Låningsvejen mellem Mandø og fastlandet er der slået alarm.
  Opdatering: Den tyske familie er kommet godt i land, oplyser politiet.
  Vi fik kl. 1008 en melding om, at en tysk familie forældre og et barn var kørt fra Mandø mod fastlandet, og vandstanden var meget høj. Man frygtede, at der var sket dem noget. Der er lige kommet en melding om, at de var nået godt i land. #politidk
  Klokken 10.08 har Syd- og Sønderjyllands Politi fået et alarmopkald om en mulig drukneulykke i Vadehavet mellem Mandø og Vester Vedsted.
  Søren Strægaard, vagtchef, Syd- og Sønderjyllands Politi: "Vi ved, at en tysk familie med et mindre barn har forladt Mandø mandag morgen. Om det er dem, ved vi endnu ikke."
  En borger så mandag morgen kort før klokken 10 nogle baglygter i vandet ved Låningsvejen mellem Mandø og fastlandet.
  - Vi ved en tysk familie med et mindre barn, har forladt Mandø mandag morgen. Om det er dem, ved vi endnu ikke, siger Søren Strægaard, vagtchef, Syd- og Sønderjyllands Politi til TV SYD.
  Låningsvejen er forbindelsesvejen mellem Vester Vedsted og Mandø, der ligger i vadehavet. Den kan man køre på nogle timer to gange i døgnet, når der er lavvande. Vandet var nytårsmorgen lavets klokken 7.15, og det står højest igen i dag klokken 13.15.
  Lige nu er der dog varslet forhøjet vandstand i området på grund af blæst, men der er ingen forlydender om, at Låningsvejen ikke har været til at passere.
  